ลงทะเบียน ชิมช้อปใช้ เฟส 2 วันที่ 28 ตุลาคม 2562 สองรอบ ครบ 137,592 แล้ว
ลงทะเบียน ชิมช้อปใช้ เฟส 2 วันที่ 28 ตุลาคม 2562 สองรอบ ครบ 137,592 แล้วเมื่อเวลา 18.40 น.การลงทะเบียนชิมช้อปใช้เฟส 2 ของวันที่ 28 ตุลาคม 2562 จำนวน 137,592 สิทธิ์ เปิดให้ประชาชนลงทะเบียนในรอบเช้าเวลา 6.00 น. ครบจำนวน 68,796 คน เมื่อเวลา 06.22 น. และรอบเวลา 18.00 น. ครบจำนวน 68,796 คน ครบจำนวนเมื่อเวลา 18.40 น. โดยในส่วนของการลงทะเบียนในรอบนี้ประชาชนจะสามารถใช้สิทธิ์ในโครงการ ชิมช้อปใช้ เฟส 2 ได้ถึงวันที่ 31 ธันวาคม 2562 สำหรับร้านค้าที่ลงทะเบียนเข้าร่วมมาตรการ ชิมช้อปใช้ ในระยะที่ 1 มีจำนวนกว่า 177,655 ร้านค้านั้นไม่ต้องมาลงทะเบียนใหม่ สามารถเข้าร่วมมาตรการได้ต่อเนื่อง ซึ่งในส่วนของผู้ประกอบการรายใหม่จะเปิดให้ลงทะเบียนในวันที่ 1 พฤศจิกายน 2562 เป็นต้นไปนายลวรณ แสงสนิท ผู้อำนวยการสำนักงานเศรษฐกิจการคลัง (สศค.) กล่าวว่า ขอเชิญชวนประชาชนที่ได้รับสิทธิ์ในโครงการวางแผนการใช้จ่ายเงินผ่านกระเป๋าที่ 2 เพื่อรับเงินคืน ถึงร้อยละ 15 ของการใช้จ่าย ใน 30,000 แรก ซึ่งจะได้รับเงินคืนสูงสุด 4,500 บาท และหากใช้จ่ายเพิ่มอีก 30,000-50,000 บาท จะได้รับคืนอีกถึงร้อยละ 20 หรือคิดเป็นเงิน 4,000 บาท รวมหากใช้จ่ายถึง 50,000 บาทจะได้รับเงินคืนถึง 8,500 บาท